OpenLLM-France/wikimedia huggingface dataset:
# Yanceyville

Yanceyville és una població dels Estats Units a l'estat de Carolina del Nord. Segons el cens del 2000 tenia 2.091 habitants.

## Demografia

Segons el cens del 2000, Yanceyville tenia 2.091 habitants, 658 habitatges i 400 famílies. La densitat de població era de 174 habitants per km².
Dels 658 habitatges en un 29,3% hi vivien nens de menys de 18 anys, en un 33% hi vivien parelles casades, en un 24,3% dones solteres, i en un 39,2% no eren unitats familiars. En el 36,8% dels habitatges hi vivien persones soles el 19% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,88.
Per edats la població es repartia de la següent manera: un 19,6% tenia menys de 18 anys, un 8,4% entre 18 i 24, un 32,9% entre 25 i 44, un 20,8% de 45 a 60 i un 18,3% 65 anys o més.
L'edat mediana era de 37 anys. Per cada 100 dones de 18 o més anys hi havia 138,6 homes.
La renda mediana per habitatge era de 20.353 $ i la renda mediana per família de 26.417 $. Els homes tenien una renda mediana de 24.632 $ mentre que les dones 20.398 $. La renda per capita de la població era de 16.956 $. Entorn del 23,3% de les famílies i el 27,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Yanceyville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Yanceyville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Eugeni

«Eugeni» té aquests significats:
* Biografies:
** Eugeni (emperador), emperador romà
** Eugeni de Wuttemberg, duc de Wuttemberg
** Princep Eugeni de Savoia-Carignan
** Arxiduc Eugeni d'Àustria
** Eugeni Napoleó Nicolau de Suècia
** Eugeni Jofra Bofarull, humorista català conegut com a Eugeni o Eugenio, humorista català
** Eugeni Behaurnais
** Eugeni I de Toledo, arquebisbe de Toledo
** Eugeni II de Toledo, arquebisbe de Toledo
** Eugeni III de Toledo, nom erroni aplicat a Eugeni II de Toledo
** Eugeni (prefecte), prefecte del Pretori d'Orient cap als anys 540/547
** Eugeni (metge), metge grec del segle i aC
** Eugeni I de Bizanci, bisbe de Bizanci de l'any 237 al 242.
* Reis d'Escòcia:
** Eugeni I d'Escòcia
** Eugeni II d'Escòcia
** Eugeni III d'Escòcia
** Eugeni IV d'Escòcia
** Eugeni V d'Escòcia
** Eugeni VI d'Escòcia
** Eugeni VII d'Escòcia
* Sant Eugeni, diversos personatges
* Papes de Roma:
** Eugeni I
** Papa Eugeni II
** Eugeni III
** Eugeni IV
# Eugene von Szyll Taund

Eugene von szyll Taund (Presburg, 17 de juliol de 1856 - [...?]) fou un compositor hongarès. Es va distingir com a autor d'operetes, entre les que hi figuren les titulades Der Gouverneur (Graz, 1890); Die Lachtaube (Viena, 1895), Der Wunderknabe (Viena, 1896), i Der Dreibund (Viena, 1898). A més se li deuen, 18 Unterrichtsbriefe (1905).

## Bibliografia

* Enciclopèdia Espasa, vol. 59, pàg. 127. (ISBN-84-239-4559-6)
# Ignasi Parella i Rufet

Ignasi Parella i Rufet va ser un músic cantor contralt, fill de Josep Parella i Roca i Teresa Rufet.
El 1733 es casà a Olot amb Maria Magdalena Fàbrega, filla de Bertomeu Fàbrega i Crei, paraire d'Olot, i Eliodor Coma. En la partida d’aquest casament es feu constar que Parella era “jove músic” i habitant a Celrà: tal volta estigués en aquesta població per a fer-hi l’aprenentatge musical sota la direcció d’algun mestre.
El 1789, a Olot, se li pagaren sis lliures pel seu treball d’ensenyar a 24 escolans del cor mentre l'església de Sant Esteve tenia vacant la plaça de mestre de capella, per renúncia de Josep Regordosa. El 1800 morí la seva dona amb 43 anys d’edat.

## Referències

* ↑ «Diccionari de músics, cantors, lutiers i orgueners relacionats amb Olot al segle XVIII». Miquel Puig i Reixach, 16 - 09 - 2019. [Consulta: 26 - 12 - 2020].
# Yigal Al·lon

Yigal Al·lon (10 d'octubre de 1918 - 29 de febrer de 1980) fou Primer ministre d'Israel en funcions entre el 26 de febrer de 1969 i 17 de març de 1969 data que Golda Meir el va substituir.
Fou un soldat i polític israelià, més conegut com l'arquitecte de l'Allon Pla, una iniciativa de pau que va formular després que Israel capturés el territori àrab en la Guerra dels Sis Dies del juny de 1967. Allon va ser un dels primers comandants del Palmah, una branca d'elit de l'Haganà, una organització militar sionista que representava la majoria dels jueus a Palestina després de la Primera Guerra Mundial. Durant la Segona Guerra Mundial va lluitar com a voluntari al costat de soldats britànics contra el Règim de Vichy al Líban i Síria. Després de la proclamació de la independència d'Israel, el 15 de maig de 1948, l'Haganà es va convertir en les Forces de Defensa d'Israel (IDF), i la retirada inicial d'Allon per situar el Palmah sota el comandament de l'IDF li va valer l'enemistat de David Ben-Gurion, el primer ministre d'Israel. Com a comandant del Palmah, Allon va combatre grans batalles contra els àrabs en diversos fronts durant la Primera guerra araboisraeliana. En prosseguir les forces egípcies del Nègueb al Sinaí, va capturar molts presoners de guerra, incloent el futur president d'Egipte, Gamal Abdel Nasser.
Allon va entrar a la política el 1955, sent elegit membre del Knesset, el parlament israelià. Va ocupar importants carteres als gabinets de Ben-Gurion, Levi Eshkol i Golda Meir i va servir breument com a primer ministre en exercici el 1969.

## Referències

* 1 2 3 «Yigal Allon». Encyclopaedia Britannica [Consulta: 8 abril 2018].
* ↑ «Yigal Allon (1918-1980)». Jewish Virtual Library (JVL) [Consulta: 8 abril 2018].
# Esquirol-antílop

Els esquirols-antílop (Ammospermophilus) són un gènere de rosegadors esciüromorfs de la família dels esciúrids que es troben als Estats Units i Mèxic. El nom genèric Ammospermophilus significa ‘Spermophilus de sorra’ en llatí.

## Taxonomia

* A. harrisii
* A. interpres
* A. leucurus
* A. nelsoni

## Referències

* ↑ «Esquirol-antílop». Cercaterm. TERMCAT, Centre de Terminologia.
* ↑ Entrada «Ammospermophilus» d'Animalia (en anglès).
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# FOX Crime

FOX Crime és una cadena de televisió, llançada per la Fox International Channels, que es transmet en diversos països d'Europa i Àsia. La seva programació bàsica inclou nombroses sèries de televisió i pel·lícules, entre d'altres, relacionats amb el crim, l'horror i la investigació.

## Enllaços externs

* Fox Crime Espanya Arxivat 2016-04-08 a Wayback Machine.
* Fox Crime Itàlia Arxivat 2019-06-08 a Wayback Machine.
* Fox Crime Noruega
* Fox Crime Portugal Arxivat 2012-05-24 a Wayback Machine.
* Fox Crime Turquia Arxivat 2016-05-12 a Wayback Machine.
# Wilkerson

Wilkerson és una concentració de població designada pel cens dels Estats Units a l'estat de Califòrnia. Segons el cens del 2000 tenia 562 habitants.

## Demografia

Segons el cens del 2000, Wilkerson tenia 562 habitants, 234 habitatges, i 160 famílies. La densitat de població era de 37,9 habitants/km².
Dels 234 habitatges en un 27,8% hi vivien nens de menys de 18 anys, en un 56,8% hi vivien parelles casades, en un 4,7% dones solteres, i en un 31,2% no eren unitats familiars. En el 27,4% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,89.
Per edats la població es repartia de la següent manera: un 23,3% tenia menys de 18 anys, un 5,9% entre 18 i 24, un 21,2% entre 25 i 44, un 32,6% de 45 a 60 i un 17,1% 65 anys o més.
L'edat mediana era de 45 anys. Per cada 100 dones de 18 o més anys hi havia 100,5 homes.
La renda mediana per habitatge era de 35.583 $ i la renda mediana per família de 55.625 $. Els homes tenien una renda mediana de 39.750 $ mentre que les dones 22.981 $. La renda per capita de la població era de 20.182 $. Cap de les famílies i el 4,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wilkerson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Wilkerson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Ispendje

Ispenj (en turc İspenç) fou un impost otomà cobrat als ciutadans adults de l'imperi que no eren musulmans. Ascendia generalment a unes 25 akças per any. Es creu que fou un impost existent a Sèrbia i que fou mantingut quan els dominis d'Esteve Dušan foren conquerits pels otomans, que el van introduir a Hongria (on existia un impost similar anomenat kapuresmi); al segle xvi es va introduir a Anatòlia. La conversió a l'islam eximia de l'impost.

## Vegeu també

* Jizya.
* Muladí.

## Bibliografia

* Enciclopedia de l'Islam, IV, 220
# Isquèmia

Una isquèmia (del grec ἴσχω "retenir" i αἷμα "sang") és el patiment cel·lular causat per la disminució transitòria o permanent del reg sanguini i conseqüentment una disminució de l'aportació d'oxigen a un teixit biològic. Aquest patiment cel·lular pot ser prou intens per causar la mort cel·lular i del teixit. Una de les funcions principals de la sang és repartir per l'organisme l'oxigen captat als pulmons per a que arribi a tots els teixits del cos.
Per sobreviure, les cèl·lules han de menester energia. En general hi ha dues formes de generar-la, totes dues basades en processos químics que aprofiten l'energia emmagatzemada en un o més enllaços químics: per via de la fermentació o bé a partir d'oxigen. Si la isquèmia és molt greu pot arribar a l'anòxia, que implica que els teixits afectats no puguin comptar amb l'energia necessària per a sobreviure. D'aquesta forma, el teixit mor. Cada teixit té un nivell diferent de tolerància a la falta d'oxigen.

## Localitzacions d'isquèmia

* Cerebral: és la reducció del flux sanguini fins a assolir nivells que no donen l'abast per a mantenir el metabolisme necessari per una normal funció i estructura del cervell.
* Cardíaca.
* Intestinal (mesentèrica).
* Renal: és la reducció del flux sanguini renal (Hipoperfusió uni o bilateral) causada per la reducció del volum sanguini total, per la redistribució de la sang o per obstrucció. Les seves causes solen ser: complicacions quirúrgiques, hemorràgia, traumatisme, rabdomiòlisi amb mioglobinúria, sèpsia per gram-negatius, hemorràgia de postpart, pancreatitis, etc. que poden condicionar una insuficiència renal aguda causada per la necrosi tubular. En casos d'obstrucció unilateral (estenosi renal, embòlia, etc.) poden donar lloc a un infart renal agut o a una atròfia renal (isquèmia crònica).

## Vegeu també

* Infart
Viccionari
# Fernando Vallejo

Fernando Vallejo és escriptor, assaigista, biòleg i director de cine colombià.
Va nàixer a Medellín el 24 d'octubre del 1942, va estudiar cinema a Itàlia. Viu a Mèxic des de 1971. Va escriure i dirigir tres pel·lícules, si bé és més conegut pels seus treballs literaris.
Totes les seves novel·les estan ambientades a Colòmbia (amb l'excepció de La rambla paralela que se situa a Barcelona). Els seus temes principals són la violència, l'homosexualitat, la família i la mort.
El 2003 va guanyar el Premi Rómulo Gallegos, un dels més prestigiosos d'Amèrica Llatina.
Un dels seus llibres, La virgen de los sicarios, va ser adaptat al cinema per Barbet Schroeder en 2000 i va rebre bones crítiques.

## Llibres

* Los días azules (1985)
* El fuego secreto (1987)
* Los caminos a Roma (1988)
* Años de indulgencia (1989)
* Entre fantasmas (1993)
* La virgen de los sicarios (1994)
* La tautología darwinista (1998)
* El desbarrancadero (2001, Premi Rómulo Gallegos)
* La rambla paralela (2002)
* La tautología darwinista y otros ensayos (2002)
* Mi hermano el alcalde (2004)
* Manualito de imposturología física (2005)
* La puta de Babilonia (2007)
* El don de la vida (2010)
* Casablanca la bella (2013)
* ¡Llegaron! (2015)
* Las bolas de Cavendish (2017)
* Memorias de un hijueputa (2019)
* Escombros (2021)
* La conjura contra Porky (2023)

## Referències

* ↑ de Llano, Pablo. «Vallejo, el vacío y la masacre de los pollos» (en castellà). El Pais, 01-12-2013. [Consulta: 15 març 2023].
* ↑ Rojo, José Andrés. «"No quiero dejarme arrastrar por el vértigo del tiempo"» (en castellà). El País, 07-12-2002. [Consulta: 15 març 2023].
* ↑ Olachea, Rubén «Simón Bolívar en La Virgen de los Sicarios, de Fernando Vallejo / Barbet Schroeder» (en castellà). Cinemas d'Amerique Latine, 24, 2016, pàg. 102-105 [Consulta: 15 març 2023].

## Vegeu també

* Literatura llatinoamericana

## Enllaços externs

* Entrevista amb Fernando Vallejo (en castellà)
# Youngblood

Youngblood és una pel·lícula estatunidenca dirigida per Peter Markle estrenada l'any 1986. Ha estat doblada al català.

## Argument

El jove jugador de hockey Dean Youngblood descobreix el hoquei sobre gel d'alt nivell en el vestíbul de la Lliga nacional de hoquei. Dean Youngblood té 17 anys i quan és sobre els patins de gel, no tem ningú. Ben decidit a entrar a la lliga Nacional de Hoquei, entra a l'equip canadenc dels Mustangs de Hamilton, persuadit que el seu domini dels patins li valdrà l'admiració de les multituds. Però Dean descobreix ràpidament que la velocitat i l'agilitat del seu joc no fan el pes davant l'energia i l'agresivitat de l'equip dels Bombers de Thunder Bay. Gràcies als consells de Derek Sutton, el capità dels Mustangs, Dean aprèn que la velocitat no és suficient i que ser el millor té un preu.

## Repartiment

* Rob Lowe: Dean Youngblood
* Cynthia Gibb Anne Rondeleux): Jessie Chadwick
* Patrick Swayze: Derek Sutton
* Ed Lauter: Murray Chadwick
* Jim Youngs: Kelly Youngblood
* Eric Nesterenko: Blane Youngblood
* George J. Finn: Racki
* Fionnula Flanagan: Miss McGill
* Ken James: Frazier
* Peter Faussett: Duane Hewitt
* Walker Boone: L'ajudant de l'entrenador
* Keanu Reeves: Heaver Lempelius

## Referències

* ↑ esadir.cat. Youngblood. esadir.cat.
* ↑ «Youngblood». The New York Times.
# Znàmenski

«Znàmenski» té aquests significats:
* Znàmenski (Krasnodar), localitat del krai de Krasnodar, a Rússia
* Znàmenski (Saràtov), localitat de l'óblast de Saràtov, a Rússia

## Vegeu també

* Znàmenka
# Ferris Wheel on Fire

Ferris Wheel on Fire és el segon EP del grup estatunidenc d'indie folk rock Neutral Milk Hotel, publicat el 12 de desembre de 2011 com a part del lot recopilatori Walking Wall of Words. L'EP consta de vuit cançons acústiques que va escriure el líder i compositor del grup, Jeff Mangum, entre els anys 1992 i 1996. Cinc d'aquests temes («Oh Sister», «Ferris Wheel on Fire», «Home», «I Will Bury You in Time» i «My Dreamgirl Don't Exist») mai no havien tingut un llançament oficial abans, tot i que havien estat interpretades en alguns concerts. El tema «Engine» si que s'havia publicat: el 1998 com a cara B de la cançó «Holland, 1945» i el 1999 com a part d'un àlbum recopilatori de Merge Records. Els dos temes restants, «April 8th» i «A Baby For Pree / Glow Into You», són part de l'àlbum debut del grup, On Avery Island, però per a aquest EP van ser reelaborats i regrabats, sent per tant versions diferents.
Aquest EP només es pot comprar en format físic com a part de Walking Wall of Words.

## Composició

La majoria de les cançons són grabades en solitari per Jeff Mangum, que canta i toca la guitarra acústica, però a dues d'elles hi ha més instrumentació: a «Home» Robert Schneider (col·laborador habitual del grup) toca un breu solo de melòdica, i a «Engine» Julian Koster (integrant del grup) toca el xerrac musical.
L'última cançó, «My Dreamgirl Don't Exist», és una gravació en directe de 1996.

## Personal

* Jeff Mangum: Guitarra acústica, veu, disseny de la coberta i de la contraportada
* Robert Schneider: Melòdica
* Julian Koster: Xerrac musical
* Craig Morris: Enginyeria de so
* Veronica Trow: Producció executiva
* Mark Ohe: Disseny de la coberta i de la contraportada

## Referències

* ↑ «Neutral Milk Hotel: Box Set» (en anglès). [Consulta: 4 setembre 2021].
* 1 2 3 «Releases» (en anglès). [Consulta: 4 setembre 2021].
* ↑ «Various Artists: Oh, Merge: 10 Year Anniversary Compilation» (en anglès). [Consulta: 4 setembre 2021].
* ↑ «Neutral Milk Hotel – On Avery Island» (en anglès americà), 22-08-2011. [Consulta: 4 setembre 2021].
* ↑ «Neutral Milk Hotel – Ferris Wheel On Fire (2019, File)» (en castellà). [Consulta: 4 setembre 2021].

## Vegeu també

* The Elephant 6 Recording Company

## Enllaços externs

* Audio de l'EP
# Ferristrunzita

La ferristrunzita és un mineral de la classe dels fosfats que pertany al grup de la strunzita. Va rebre el nom el 1987 per Donald R. Peacor, Pete J. Dunn, William B. Simmons i Robert A. Ramik per la seva relació química amb l'strunzita.

## Característiques

La ferristrunzita és un fosfat de fórmula química Fe$^{3+}$Fe$^{3+}$₂(PO₄)₂(OH)₃·5H₂O. Va ser aprovada com a espècie vàlida per l'Associació Mineralògica Internacional l'any 1986. Cristal·litza en el sistema triclínic. La seva duresa a l'escala de Mohs és 4.
L'exemplar que va servir per a determinar l'espècie, el que es coneix com a material tipus, es troba conservat al Museu Nacional d'Història Natural, l'Smithsonian, situat a Washington DC (Estats Units), amb el número de registre: 162499.

## Formació i jaciments

Va ser descoberta a Bèlgica, concretament a Mont-des-Groseillers, un indret situat a l'antic municipi de Blaton, actualment integrat a Bernissart, a la província d'Hainaut (Valònia). També ha estat descrita en un altre indret de Valònia, a Haut-le-Wastia, a la província de Namur. També se n'ha trobat a França, Alemanya, Txèquia, Polònia, Portugal, el Brasil i els Estats Units. L'any 2008 va ser descrita també al planeta Mart, dins el cràter Gússev.

## Referències

* ↑ «Ferristrunzite» (en anglès). Mindat. [Consulta: 28 setembre 2021].
* ↑ Lane, M. D.; Bishop, J. L.; Darby Dyar, M.; King, P. L.; Parente, M.; Hyde, B. C. «Mineralogy of the Paso Robles soils on Mars». American Mineralogist, 93, 5-6, 01-05-2008, pàg. 728–739. DOI: 10.2138/am.2008.2757.
# Oğuz Savaş

Oğuz Savaş (Balıkesir, 13 de juliol de 1987) és un jugador de bàsquet turc. Té 2,13 m. També juga a la selecció turca, l'equip amb el qual ha guanyat una medalla d'argent al Campionat del Món de bàsquet masculí de 2010.

## Vegeu també

* Ömer Aşık
* Ersan İlyasova
* Mehmet Okur
* Hidayet Türkoğlu
* Birsel Vardarlı

## Referències

* ↑ http://dsk.org.tr/oguz-savas-dackada/ Arxivat 2016-02-19 a Wayback Machine.
# Snihurivka (Crimea)

* Per a altres significats, vegeu «Snihurivka».
Snihurivka (en (ucraïnès): Снігурівка, en rus: Снегирёвка) és un poble de la República Autònoma de Crimea, a Ucraïna, que el 2014 tenia 317 habitants. Pertany al districte rural de Pervomàiske.

## Referències

* ↑ «Телефонные коды городов Крыма после присоединения». Предложения по отдыху в Крыму. Arxivat de l'original el 2016-06-05. [Consulta: 21 juny 2016].
* ↑ Приказ Россвязи от 31.03.2014 № 61 «О присвоении почтовых индексов объектам почтовой связи»
# Làmpries

Làmpries és el nom dels següents personatges:
* Làmpries (Lamprias) fou l'avi de Plutarc
* Làmpries (Lamprias) fou el germà de Plutarc, i seguidor de la filosofia peripatètica
* Làmpries, fill de Plutarc
# Langar

Langar (del panjabi: ਲੰਗਰ, que vol dir cuina) és un mot utilitzat en la religió sikh per anomenar al menjador comunitari, a on es serveix menjar, en una gurdwara, a tots els visitants, un indret a on tots poden menjar junts, sense distincions de raça, gènere, ètnia, religió, o riquesa personal. En el menjador a on té lloc el langar, solament es serveix menjar vegetarià, per assegurar-se de que totes les persones, malgrat les seves creences religioses, o les seves restriccions alimentàries, poden menjar com a iguals.

## Història

La pràctica del langar va ser inaugurada per Bava Farid, un musulmà sufí. Va esdevenir en una pràctica comuna entre els sufís d'Àsia del sud, i va ser més tard adoptat pels sikhs. Durant el segle xvi, la pràctica del langar, o cuina comunitària, es creu que va ser adoptada pel fundador del sikhisme, Guru Nanak. Es va pensar en implementar el principi d'igualtat entre totes les persones, sense distinció de religió, casta, raça, religió, edat, gènere, o riquesa personal, un concepte revolucionari en una societat classista, que estava ordenada en castes, a l'Índia dels segles xv i xvi, quan es va fundar la religió del sikhisme. A més dels ideals d'igualtat, la tradició del langar expressa l'ètica de compartir, el comunitarisme, l'inclusió i la unitat de tot el gènere humà. "...la Llum de Déu està en tots els cors."
Després del segon guru sikh, la institució del langar sembla haver canviat una mica i la carn es va excloure d'aquesta institució. La raó citada per aquest canvi pels historiadors, és l'entrada de nous membres vixnuistes en la comunitat.

## Langars a cel obert

A més dels langars que estan a prop de les gurdwares, hi ha d'altres improvisats a cel obert durant els festivals. Aquests langars es troben entre els menjadors comunitaris més populars del món, fins a més de 100.000 persones, poden rebre un apat, durant aquests langars. Allà a on els sikhs s'han establert, han creat langars per a tothom. En les seves oracions, els sikhs demanen el favor del Totpoderós: “Loh langar tapde rahin: que els plats calents dels langars sempre estiguin disposats.”

## Notes i referències

* ↑ Epilogue, Vol 4, Issue 1, p. 45.
* ↑ Guru Granth Sahib pg.282
* ↑ . Lotus Press. ISBN 81-8382-075-1.
* ↑ A History of the Sikh People by Dr. Gopal Singh, World Sikh University Press, Delhi ISBN 978-81-7023-139-4.
* ↑ . Sarup and Sons. ISBN 81-7625-738-9.

## Enllaços externs

* Langarwali Daal Recepta Arxivat 2016-05-29 a Wayback Machine.
* Cuines santes - Documentals en Langars Arxivat 2012-06-19 a Wayback Machine.